25.2.2006 Den Europæiske Unions Tidende L 56/75 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 24. januar 2006 om beskikkelse af medlemmer af og suppleanter til Regionsudvalget for perioden fra den 26. januar 2006 til den 25. januar 2010 (2006/116/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingerne fra medlemsstaternes regeringer, og ud fra følgende betragtninger: (1) I artikel 263 i EF-traktaten hedder det, at det er en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed enten skal være valgt til en regional eller lokal myndighed eller være politisk ansvarlig over for en valgt forsamling. (2) Mandatet for medlemmerne af og suppleanterne til Regionsudvalget udløber den 25. januar 2006. Der skal derfor beskikkes nye medlemmer af og suppleanter til Regionsudvalget — TRUFFET FØLGENDE AFGØRELSE: Artikel 1 Følgende medlemmer og suppleanter beskikkes til Regions- udvalget for perioden fra den 26. januar 2006 til den 25. januar 2010: — som medlemmer beskikkes de personer, der for hver medlemsstat er opført på listen i bilag I — som suppleanter beskikkes de personer, der for hver medlemsstat er opført på listen i bilag I. Artikel 2 Denne afgørelse offentliggøres i Den Europæiske Unions Tidende. Den har virkning fra dagen for vedtagelsen. Udfærdiget i Bruxelles, den 24. januar 2006. På Rådets vegne K.-H. GRASSER Formand